Οδηγίες για την online αίτηση της Πρακτικής Άσκησης

Οι φοιτητές που επιλέχθηκαν για να κάνουν Πρακτική Άσκηση θα πρέπει:

* Να έχουν ΑΜΚΑ (Αριθμός Μητρώου Κοινωνικής Ασφάλισης)
* Να έχουν ΑΦΜ (Αριθμός Φορολογικού Μητρώου)
* να **απογραφούν στο ΙΚΑ:**
* η απογραφή γίνεται στο **ΙΚΑ Αριστοτέλους** με την ταυτότητά τους. Η απογραφή αφορά την καταχώρηση των στοιχείων τους και του ΑΜΚΑ τους στο σύστημα του ΙΚΑ.
* **Όσοι φοιτητές έχουν ήδη Αριθμό Μητρώου ΙΚΑ** (είτε γιατί έχουν ξαναδουλέψει είτε γιατί οι γονείς τους είναι ασφαλισμένοι στο ΙΚΑ και άρα έχουν προσωπικό Αριθμό Μητρώου ΙΚΑ) **ΔΕΝ χρειάζεται** να πάνε στο ΙΚΑ (θα μας φέρουν τη βεβαίωση σε αυτή την περίπτωση).
* Να έχουν λογαριασμό σε τράπεζα.

Στην περίπτωση που δεν είναι συνδικαιούχοι σε καμία τράπεζα, θα πάρουν βεβαίωση από το γραφείο Πρακτικής Άσκησης αμέσως μετά την αντιστοίχισή τους με τον Φορέα Υποδοχής.**Δε γίνονται δεκτοί κυπριακοί λογαριασμοί, αλλά μόνο ελληνικοί.**

Οι φοιτητές θα πρέπει να κάνουν την online αίτηση **από τις 10/2 έως τις 14/2 και ώρα 20:00** στην ηλεκτρονική διεύθυνση [www.dasta.auth.gr](http://www.dasta.auth.gr/)🡪 Πρακτική Άσκηση 🡪 Διαχείριση Πρακτικής Άσκησης 🡪 Φοιτητές/τριες, με τον ιδρυματικό τους λογαριασμό. Η επιλογή του Φορέα Υποδοχής γίνεται από την καρτέλα Περίοδοι Πρακτικής -> Μάρτιος-Μάιος 2017, όπου έχουν τη δυνατότητα 1ης και 2ης επιλογής.

Από τη στιγμή της συμπλήρωσης της online αίτησης και εντός 2 ημερών, οι φοιτητές θα πρέπει να προσκομίσουν στο Γραφείο Πρακτικής Άσκησης Α.Π.Θ. (Υπόγειο Κτιρίου Διοίκηση, δίπλα στην Τράπεζα Πειραιώς) ή να στείλουν ηλεκτρονικά στο praktiki@auth.gr:

1. **Βεβαίωση απογραφής ΙΚΑ (ΕΦΚΑ):** (ηλεκτρονικά ή αντίγραφο στο Γραφείο Πρακτικής Άσκησης Α.Π.Θ.)

2. Φωτοτυπία (ή σκαναρισμένη) της **σελίδας του βιβλιαρίου ασθενείας** (είτε των γονιών του, είτε το δικό του, είτε της φοιτητικής μέριμνας).